פנחס בוכריס

פנחס בוכריס (הראל) (נולד ב-11 באפריל 1956) הוא קצין בצה"ל בדימוס, כיהן כמפקד יחידה 8200 בדרגת תת-אלוף, כמנכ"ל משרד הביטחון וכמנכ"ל חברת "בתי זיקוק לנפט". פועל כיועץ ומשקיע הון סיכון. זכה בפרס ביטחון ישראל ובעל עיטור נשיא מדינת ישראל. בוכריס נולד למשפחת עולים מתוניסיה, השלישי משבעה בנים. הוא גדל והתחנך במושבה יבנאל ובפנימייה שבכפר הנוער ע"ש ב.צ. מוסינזון בהוד השרון. הוא בעל תואר B.Sc. במדעי המחשב מהטכניון, השלים את תוכנית הניהול המתקדמת בבית הספר למנהל עסקים באוניברסיטת הרווארד, והוא בעל תואר MBA משלוחת אוניברסיטת דרבי בישראל. עם גיוסו לצה"ל החל קורס טיס, אך נשר ממנו והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. זמן קצר לאחר שהשלים את מסלול הלוחם השתתף בפשיטה על שדה התעופה באנטבה ב"מבצע יונתן". בהמשך הוסמך לקצונה, שימש כמפקד צוות ביחידה, ועבר קורס סיור ביחידת הריינג'רס של צבא ארצות הברית. ב-11 במרץ 1980 פיקד על תרגיל מבצעי בשיתוף עם לוחמי שייטת 13, שכלל את חציית נהר הירדן, ובמהלכו טבע לוחם השייטת, רס"ל יוחאי פרייס. ב-1982 השתחרר מהשירות הצבאי והחל ללימודים בטכניון בו סיים תואר ראשון בהנדסת מחשבים. ב-1988 נקרא על ידי מפקד סיירת מטכ"ל, משה יעלון, לשוב לשירות קבע ולשמש כסגנו ביחידה. בדצמבר 1988 פיקד על מבצע בן בליעל לחטיפתו של ג'וואד קצפי מדרום לבנון. בשנים 1989 עד 1997 שירת בתפקידים בכירים ביחידות הטכנולוגיות באגף המודיעין וכיהן כמפקד יחידה 81 ומפקד מערך המבצעים המיוחדים. ב-1997 התמנה למפקד יחידה 8200 - יחידת האיסוף המרכזית של אמ"ן, ופיקד עליה עד יולי 2001. עם שחרורו מצה"ל פנה לעסוק בתחום ההשקעות. בינואר 2003 הצטרף כשותף עצמאי לקרן ההשקעות "אייפקס ישראל". בין היתר השתתף בצוות שהוביל את ההשקעה בבזק. במקביל לעבודתו באייפקס, שימש כנציגו בישראל של המיליארדר הבריטי־יהודי פויו זבלודוביץ'. משנת 2007 עד ינואר 2010 כיהן כמנכ"ל משרד הביטחון. בתפקידו זה השפיע השפעה מכרעת על ההחלטה לדחיית רכישת מערכת ההגנה "נאוטילוס" מארצות הברית ופיתוח עצמאי של מערכת כיפת ברזל. באפריל 2011 מונה למנכ"ל בתי זיקוק לנפט ופרש לאחר פחות משנתיים. באותה תקופה שימש במקביל כיועץ לחברת ההזנק "אדאלום", שנמכרה ב-2015 לחברת "מיקרוסופט תמורת 320 מיליון דולר. בינואר 2015 הצטרף כדירקטור חיצוני לחברת "שירותי בנקאות אוטומטיים", כמומחה סייבר. בקיץ 2015, הצטרף כשותף בקרן הון סיכון "State of Mind Ventures" ‏(SOMV), שהקים עם יובל בהרב וניר אדלר. במאי 2016 הושלם גיוס של 75 מיליון דולר. בקיץ 2021 גייסה SOMV‏ 140 מיליון דולר לקרן חדשה אך בוכריס החליט לא להיות שותף לקרן זו. באפריל 2019, לקראת הבחירות לכנסת העשרים ואחת, חתם על עצומת תמיכה פומבית ברשימת כחול לבן. בשנת 1993 זכה בפרס ביטחון ישראל. בשנת 2022 זכה בעיטור נשיא מדינת ישראל על תרומתו לביטחון ישראל, לחוסנה הכלכלי, תרומתו בנושא הסייבר, קידום פיתוח כיפת ברזל ועוד. נשוי ליודפת הראל-בוכריס, יועצת עסקית, משקיעה בהיי-טק ודירקטורית במספר חברות ציבוריות. ניהלה בעבר את קבוצת טמרס של המיליארדר פויו זבלודוביץ'. בן כספית, "חמקן", זמורה ביתן, 2013 משה זונדר, סיירת מטכ"ל, כתר ספרים, 2000 מדיה וקבצים בנושא פנחס בוכריס בוויקישיתוף יובל דרור, מי שחוטף אנשים לא בשלים - ישלם את המחיר מחר, באתר TheMarker‏, 7 בנובמבר 2000 דן יכין, ‏מ"סיירת מטכ'ל" של ההיי-טק הצ"הלי - לסיכון שבקרנות האזרחיות, באתר גלובס, 23 בינואר 2003 פנחס בוכריס, מגשימים את חזונו של בן גוריון, באתר TheMarker‏, 6 בדצמבר 2007 הדס מגן, ‏פינחס בוכריס בדרך למנכ"לות בז"ן: מה מצפה לו בחברה?, באתר גלובס, 23 באפריל 2011 סטלה קורין-ליבר והלית ינאי-לויזון, ‏מפקד יחידת 8200 לשעבר: "איום הסייבר גדול כמו איום הגרעין", באתר גלובס, 15 באוקטובר 2015 דיאנה בחור ניר ומאיר אורבך, "אני הבאתי את הסייבר ל-8200, אבל הייתי חריג וזרקו אותי לזבל": פנחס בוכריס חושף לראשונה את סיפורו האישי המטלטל, באתר כלכליסט, 15 בדצמבר 2022 איתמר אייכנר, עיטור הנשיא למנהיג קפריסין: "ידידות של אמת", באתר ynet, 8 בנובמבר 2022 גילי כהן, שלב אחר שלב, ראש המוסד משחזר את מעורבות המוסד במבצע אנטבה, באתר הארץ, 1 ביולי 2011. משה זונדר, סיירת מטכ"ל, כתר ספרים, 2000, תקופת עמירם לוין, עמוד 166. משה זונדר, סיירת מטכ"ל, כתר ספרים, 2000, תקופת עוזי דיין, עמוד 186. משה (בוגי) יעלון, דרך ארוכה קצרה, הוצאת ידיעות אחרונות, 2008, עמ' 61. עמרי אסנהיים, צאלים: הטראומה של סיירת מטכ"ל, כנרת, זמורה-ביתן, 2012, עמוד 97. דיאנה בחור ניר ומאיר אורבך, "אני הבאתי את הסייבר ל-8200, אבל הייתי חריג וזרקו אותי לזבל": פנחס בוכריס חושף לראשונה את סיפורו האישי המטלטל, באתר כלכליסט, 15 בדצמבר 2022 משה זונדר, "עוזי דיין לא הכיר עד היום באחריותו למותו של יוחאי", באתר nrg‏, 30 בנובמבר 2001. עודד חרמוני, מפקד יחידת 8200 לשעבר, פנחס בוכריס, התמנה לשותף באייפקס, באתר TheMarker‏, 22 בדצמבר 2002 עמוס הראל, תא"ל במיל' בוכריס ימונה למנכ"ל משרד הביטחון, באתר הארץ, 15 במרץ 2007 רן רימון ומירב אנקורי, ‏מנכ"ל משרד הביטחון פנחס בוכריס פורש מתפקידו, באתר גלובס, 1 בדצמבר 2009 מוטי בסוק, מנכ"ל משרד הבטחון, פנחס בוכריס, פורש לאחר שלוש שנות כהונה, באתר TheMarker‏, 1 בדצמבר 2009 הדס מגן, ‏פינחס בוכריס בדרך למנכ"לות בז"ן: מה מצפה לו בחברה?, באתר גלובס, 23 באפריל 2011 ערן אזרן, מנכ"ל קבוצת בזן, פנחס בוכריס, ביקש לסיים את תפקידו, באתר TheMarker‏, 27 בפברואר 2013 ענבל אורפז, הסטארט אפ אדאלום גייס 4.5 מיליון דולר מסקויה וזוהר זיסאפל, באתר TheMarker‏, 12 בדצמבר 2012 יוסי הטוני, ‏עכשיו זה רשמי: מיקרוסופט קנתה את אדאלום ב-320 מיליון דולר, באתר "אנשים ומחשבים", 15 במספטמבר 2015 עירית אבישר, ‏פנחס בוכריס יסייע לשב"א להקים מרכז סייבר בנקאי, באתר גלובס, 25 בינואר 2015 יורם גביזון, פנחס בוכריס ויובל בהרב מגדילים את הקרן ההשקעות שלהם ל-75 מיליון דולר; מבטח שמיר תשקיע 8 מיליון דולר מהסכום, באתר TheMarker‏, 12 באוגוסט 2015 אלירן רובין, קרן SOMV של בוכריס ובהרב השלימה גיוס של 75 מיליון דולר, באתר TheMarker‏, 22 במאי 2016 עמרי זרחוביץ', SOMV גייסה 140 מיליון דולר לקרן חדשה, שפנחס בוכריס לא ייקח בה חלק, באתר TheMarker‏, 24 באוגוסט 2021 עירד עצמון שמאייר, עשרות אנשי היי-טק והון סיכון חתמו על עצומת תמיכה בכחול לבן, באתר TheMarker‏, 4 באפריל 2019 שירי דובר, ‏הראל-בוכריס מצטרפת לדירקטוריון דיסקונט, רונן אגסי מסתפק בפחות, באתר גלובס, 16 בפברואר 2016 הדס מגן, ‏הבונוס כולו שלה: המנהלת שנאבקה בבוס המיליארדר - וזכתה, באתר גלובס, 7 באפריל 2016